Franciaország azzal a feltétellel egyezett bele a magyar segítségnyújtásba, ha a csehek engedélyezik a területükön való áthaladást. Ez Csehszlovákiának nem volt érdeke, mivel mind Magyarországgal, mind Lengyelországgal szemben jelentős területi követelései voltak. Alappal feltételezte, hogy Lengyelország elbukik, és nem csak az 1919-es csehszlovák–lengyel háború során már megszerzett területeket tarthatja meg, de újabbakat is szerezhet. A vitás területek lengyel Sziléziában (Teschen), a volt Árva vármegyében és a Szepességben feküdtek.